Jakov Milatović
<s>Jakov Milatović (rođen 7. decembra 1986. godine) crnogorski je političar i ekonomista i predsjednik Crne Gore od 20. maja 2023. godine.</s><s>Milatović je ranije bio crnogorski ministar gospodarstva i ekonomskog razvoja u vladi Zdravka Krivokapića u periodu od 4. decembra 2020. do 28. aprila 2022. godine.</s>

<s>Na predsjedničkim je izborima 2023. godine u drugom krugu 2. aprila pobijedio dotadašnjeg predsjednika Milu Đukanovića.</s>

<s>Biografija 
Jakov Milatović rođen je u Titogradu, glavnom gradu SR Crne Gore, 7. decembra 1986. godine.</s><s>U njegovoj su porodici djed i pradjed kao partizani sudjelovali u narodnooslobodilačkoj borbi.</s><s>Osnovne studije u domeni ekonomije završio je na Ekonomskom fakultetu Univerziteta Crne Gore, sa prosječnom ocjenom 10 i bio je student generacije.</s><s>Dobitnik je brojnih domaćih priznanja od Ministarstva prosvjete, Univerziteta Crne Gore, Ministarstva spoljnih poslova i dr, kao i stranih stipendija.</s><s>Kao stipendista američke vlade proveo je jednu studijsku godinu na Univerzitetu savezne države Ilinois (Illinois State University), kao stipendist austrijske vlade jedan semestar na Univerzitetu za ekonomiju i biznis u Beču (WU Wien), a kao stipendist Evropske komisije jednu studijsku godinu na Univerzitetu u Rimu (La Sapienza).</s><s>Magistarske studije u oblasti ekonomije završio je na Univerzitetu Oksford i bio je stipendist britanske vlade (Chevening).</s>

<s>Radno iskustvo započeo je u NLB banci u Podgorici kao dio tima za upravljanje rizikom, zatim u Deutsche banci u Frankfurtu u timu za procjenu kreditnog rizika zemalja sa fokusom na zemlje centralne i istočne Evrope.</s><s>Od 2014. godine radio je u Evropskoj banci za obnovu i razvoj (EBRD) u timu za ekonomsku i političku analizu, prvo kao ekonomski analitičar za jugoistočnu Evropu a nakon unapređenja u poziciju ekonomiste pokrivao je zemlje Zapadnog Balkana iz kancelarije u Podgorici.</s><s>Godine 2018. unaprijeđen je u glavnog ekonomistu sa zadatkom da pokriva zemlje EU, uključujući Rumuniju, Bugarsku, Hrvatsku i Sloveniju iz kancelarije u Bukureštu.</s>

<s>Druga iskustva i usavršavanja sticao je kroz pohađanje programa i škola Ujedinjenih nacija u New Yorku, njemačke Fondacije Konrad Adenauer u Podgorici, Ambasade Crne Gore u Rimu, Kancelarije za međunarodnu saradnju Ekonomskog fakulteta u Podgorici, Oxbridge Academic Programs u Oxfordu, Međunarodnog monetarnog fonda (MMF) u Londonu, Londonske škole ekonomije (LSE) i Univerziteta u Pekingu, Liderske akademije Univerziteta Standford i Univerziteta u Beogradu, i drugih.</s>

<s>Pisao je stručne tekstove za Vijesti.</s>

<s>Bio je ministar ekonomskog razvoja u Vladi Zdravka Krivokapića.</s>

<s>Politički pogledi 
Milatović je na referendumu za nezavisnost 2006. godine glasao za nezavisnost Crne Gore.</s><s>Snažno se zalaže za pridruživanje Crne Gore Evropskoj uniji.</s><s>U isto se vrijeme zalaže i za bliže odnose između Crne Gore i Srbije.</s>

<s>Privatni život 
Milatović je član Srpske pravoslavne crkve i kršten je u manastiru Ostrog u Crnoj Gori.</s><s>Po narodnosti se izjašnjava kao Crnogorac.</s><s>Oženjen je Milenom i ima troje dece, kćeri Saru i Anu te sina Davida.</s>

<s>Reference</s>

<s>Vanjske poveznice</s>

<s>Biografije, Podgorica
Rođeni 1986.</s><s>Žive ličnosti
Crnogorski političari
Predsjednici Crne Gore</s>

